31. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Α1/3605 της 21 Μαΐου/18 Ιουν. 1990 (ΦΕΚ Β΄  361) Εγκατάσταση αυτομάτων μηχανημάτων πώλησης αντισυληπτικών από ελαστικό (προφυλακτικών) σε καταστήματα υγειονομικού ή μη ενδιαφέροντος. Έχοντας υπόψη: 1.Τον Α.Ν. 2520/40 "περί Υγειονομικών Διατάξεων". 2.Το Π.Δ. 112/80 (ΦΕΚ 49/10.2.89 τ. Α΄) "Οργανισμός Υπουργείου Υγείας, Πρόνοιας και Κοινων. Ασφαλίσεων". 3.Την Υγειονομική Διάταξη Α1β/8577/83 (ΦΕΚ 526/83 τ. Β΄) "περί υγειονομικού ελέγχου και αδειών ιδρύσεως και λειτουργίας των εγκαταστάσεων επιχειρήσεων υγειονομικού ενδιαφέροντος, καθώς και των γενικών και ειδικών όρων ιδρύσεως και λειτουργίας των εργαστηρίων και καταστημάτων τροφίμων ή και ποτών". 4.Τη γνώμη του Συντονιστικού Οργάνου της Εθνικής Επιτροπής AIDS για το θέμα, η οποία εκφράστηκε σε συνεδρίασή του στις 29.5.89. 5.Τη σχετική με το θέμα αλληλογραφία μας με το Υπουργείο Δημόσιας Τάξης. 6.Την επιτακτική ανάγκη λήψεως κάθε μέτρου, που συμβάλλει στην πρόσληψη του AIDS, καθώς και την ανάγκη της νομοθετικής ρύθμισης του θέματος. 7.Την υπ’ αριθ. ΥΙΟ59/3.5.90 απόφαση του Πρωθυπουργού "Καθορισμός αρμοδιοτήτων του Αναπλ. Υπουργού Υγείας, Πρόνοιας και Κοινων. Ασφαλίσεων Γεωργίου Σούρλα, αποφασίζουμε: Επιτρέπουμε την εγκατάσταση και λειτουργία αυτόματων μηχανημάτων πώλησης αντισυλληπτικών από ελαστικό (προφυλακτικών και εφ’ όσον οι καταστηματάρχες το επιθυμούν, ως εξής: (Αντί για τη σελ. 334,17) Σελ. 334,17(α)  Τεύχος 1131 - Σελ. 83 31 Υγειονομικές Διατάξεις 34.Δ.α.30-31 1.Σε καταστήματα υγειονομικού ενδιαφέροντος που εξυπηρετούν καθισμένους πελάτες: α)Κέντρα Διασκεδάσεως β)Μπαρ γ)Μπαρ, Καφενεία, κυλικεία, και λοιπά καταστήματα εντός των οποίων λειτουργούν και σφαιριστήρια. δ)Καφενεία, κυλικεία και αναψυκτήρια λιμένων, αερολιμένων, σταθμών λεωφορείων και σιδηροδρόμων. 2.Σε καταστήματα υγειονομικού ενδιαφέροντος, των οποίων τα προσφερόμενα τρόφιμα καταναλώνονται σε άλλους χώρους έξω από εκείνους διαθέσεώς τους και από τα οποία πωλούνται ήδη τα ανωτέρω προφυλακτικά (σούπερ μάρκετς, παντοπωλεία, κατ/τα ψιλικών που πωλούν και τυποποιημένα παγωτά, αναψυκτικά κ.λπ.) Η εγκατάσταση των μηχανημάτων αυτών στα καταστήματα της παρ. 1 θα γίνεται στους προθαλάμους των αποχωρητηρίων, εφ’ όσον υπάρχει ανάλογος με το μηχάνημα επιπλέον χώρος για τον σκοπό αυτό ώστε να μην παρεμποδίζεται η κυκλοφορία των πελατών και στα καταστήματα της παρ. (2) μέσα στην αίθουσα πωλήσεως σε θέσεις απομονωμένες, αλλά ευχερώς προσπελάσιμες, ύστερα από σύμφωνη γνώμη της Υγειονομικής Υπηρεσίας, στην οποία ο ενδιαφερόμενος θα υποβάλλει αίτηση για να του χορηγηθεί σχετική βεβαίωση, που θα επιτρέπει την εγκατάσταση του ανωτέρω μηχανήματος σε συγκεκριμένο, ανάλογα με την περίπτωση, χώρο. 3.Σε καταστήματα, μη υγειονομικού ενδιαφέροντος (Φαρμακεία, αμιγή καταστήματα ψιλικών, αμιγείς αίθουσες τεχνικών παιγνίων). Η εγκατάσταση των μηχανημάτων αυτών στα ανωτέρω καταστήματα θα γίνεται επίσης μέσα στην αίθουσα  πωλήσεων, σε θέσεις απομονωμένες αλλά ευχερώς προσπελάσιμες. 4.Σε κλειστούς δημοτικούς ή κοινοτικούς χώρους (αποχωρητήρια κ.λπ.). Για τους χώρους που αναφέρονται στις παρ. (3) και (4) δεν θα απαιτείται σύμφωνη γνώμη της Υγειονομικής Υπηρεσίας. Οι παραβάτες της παρούσας διώκονται και τιμωρούνται σύμφωνα με το άρθρ. 3 του Α.Ν. 2520/40, όπως έχει αντικατασταθεί με το άρθρο μόνο του Νόμ. 290/43, που κυρώθηκε με την 303/46 Π.Υ.Σ. αν από άλλες διατάξεις Νόμων ή Δ/των δεν προβλέπεται βαρύτερη ποινή. Η εκτέλεση της παρούσας ανατίθεται στα αρμόδια Υγειονομικά και Αστυνομικά όργανα η δε ισχύς της αρχίζει μετά 15/νθήμερο από τη δημοσίευσή της στην Εφημερίδα της Κυβερνήσεως. Σελ. 334,18(α)  Τεύχος 1131 - Σελ. 84 